TV 2 vil sende Gullruten
- Den går som planlagt og vil ikke bli rammet av streik. Vi hadde en gjennomgang av saken mandag og kom til at dette er uproblematisk i forhold til en eventuell streik, sier kommunikasjonsdirektør i TV 2, Rune Indrøy, til VG.Indrøy påpeker at Gullruten er et eksternt produsert program (av Monster) og at det ikke er mange nok medlemmer av Norsk Journalistlag involvert i sendingen til at en streik vil skape problemer for avviklingen av Gullruten, et av flaggskipene i TV 2s årlige sendeplan. Leder i Norsk Journalistlag, Thomas Spence, er imidlertid reservert overfor TV 2s planer om å sende Gullruten dersom det blir journaliststreik fra lørdag morgen. - I utgangspunktet skal en bedrift i streik ikke gi ut publikasjoner, enten det er avis eller TV. Foreløpig vet vi ikke nok om hvor mange av våre medlemmer som er involvert i Gullruten, men enhver unormal proesdyre i slike tilfelle kan være med å undergrave en streik, sier Spence.- Vi går ikke ut med hvorfor vi tar ut dem vi gjør i streik, det får bli opp til motparten å bedømme, sier Spence. Av drøyt 2000 journalister som kan bli tatt ut i streik lørdag, kommer 417 fra TV2.
Lørdag kan medlemmer av Norsk Journalistlag i TV 2 bli tatt ut i streik. TV 2 sender uansett Gullruten samme kveld.